·okrepitev Sklada za azil, migracije in vključevanje v višini 99,8 milijona EUR v odobritvah za prevzem obveznosti in 76 milijonov EUR v odobritvah plačil,

Da bi se zagotovila takojšnja podpora ljudem, ki prihajajo v Unijo, in se pokazala konkretna solidarnost z najbolj prizadetimi državami članicami, Komisija predlaga, da se iz proračuna EU prispeva k financiranju stroškov prvega sprejema in registracije ljudi, ki bežijo iz Ukrajine, v skupnem znesku 400 milijonov EUR v okviru Sklada za azil, migracije in vključevanje ter instrumenta za upravljanje meja in vizume .

Invazija Ruske federacije na Ukrajino 24. februarja 2022 je privedla do množičnega prihoda razseljenih oseb (vključno s številnimi otroki) iz Ukrajine v Unijo, ki potrebujejo nujno podporo. Ta prihod je nato povzročil velik pritisk na države članice, saj so morale sprejeti nujne ukrepe za upravljanje migracij in meja ter se soočiti s povezanimi finančnimi potrebami.

Spremembe splošnega izkaza prihodkov in oddelka III so na voljo na portalu EUR-Lex ( https://eur-lex.europa.eu/budget/www/index-sl.htm ).

–Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije (…), in zlasti člena 44 Uredbe,

–Pogodbe o delovanju Evropske unije (PDEU) in zlasti člena 314 PDEU v povezavi s Pogodbo o ustanovitvi Evropske skupnosti za atomsko energijo (Pogodba Euratom) in zlasti členom 106a Pogodbe Euratom,

2.Stroški sprejema ljudi, ki bežijo iz Ukrajine

Z Izvedbenim sklepom Sveta (EU) 2022/382 je bil ugotovljen obstoj množičnega prihoda razseljenih oseb iz Ukrajine v smislu člena 5 Direktive 2001/55/ES ter uvedena začasna zaščita. V uvodni izjavi 22 Izvedbenega sklepa je pojasnjeno, da bodo prizadevanja držav članic za izpolnjevanje obveznosti, ki izhajajo iz tega sklepa, in za omogočanje začasne zaščite finančno podprta s sredstvi Unije, vključno s sredstvi Sklada za azil, migracije in vključevanje ter instrumenta za upravljanje meja in vizume.

2.1 Ukrepi, predlagani v okviru Sklada za azil, migracije in vključevanje

Komisija predlaga podporo sistemom prvega sprejema in registracije najbolj prizadetih držav članic v okviru Sklada za azil, migracije in vključevanje v skupnem znesku 276 milijonov EUR. S tem naj bi ljudem, ki bežijo iz Ukrajine, zagotovili ustrezen prvi sprejem, hrano, zatočišče, sanitarne storitve, oblačila, zdravila, iskanje družine, pravno in prevajalsko pomoč, psihosocialne in druge specializirane storitve, ki vodijo do registracije v eni od držav članic.

Skupni znesek 276 milijonov EUR sestavljajo trije elementi:

1.Po spremembi delovnih programov tematskega instrumenta za obdobje 2021–2022 bo na voljo 124 milijonov EUR v obliki nujne pomoči v okviru Sklada za azil, migracije in vključevanje.

2.Hkrati Komisija predlaga, da proračunski organ izvede prerazporeditev (DEC 11/2022) iz notranjega sklopa rezerve za solidarnost in nujno pomoč, da bi se sprostilo 52,2 milijona EUR v odobritvah za prevzem obveznosti.

3.Komisija v PSP 3 predlaga uporabo preostale razlike do zgornje meje v razdelku 4 v višini 99,8 milijona EUR v odobritvah za prevzem obveznosti.

Pričakuje se, da bodo predlagana povečanja sredstev in prerazporeditve izvedene hitro, pri čemer bodo stopnje predhodnega financiranja nujne pomoči znašale do 100 %. Ob upoštevanju odobritev plačil, ki so trenutno na voljo za Sklad za azil, migracije in vključevanje v proračunu za leto 2022, in obetov za preostanek leta Komisija ocenjuje, da je za skupno povečanje odobritev za prevzem obveznosti v višini 276 milijonov EUR potrebno povečanje odobritev plačil v višini 150 milijonov EUR, od tega 74 milijonov EUR s prerazporeditvijo DEC 11/2022 in 76 milijonov EUR s PSP 3.

v EUR Proračunska vrstica Naziv Odobritve za prevzem obveznosti Odobritve plačil Oddelek III − Komisija 10 02 01 Sklad za azil, migracije in vključevanje 99 768 521 76 005 396 Skupaj 99 768 521 76 005 396

2.2 Ukrepi, predlagani v okviru instrumenta za upravljanje meja in vizume

Po spremembi delovnih programov tematskega instrumenta za obdobje 2021–2022 bo v okviru instrumenta za upravljanje meja in vizume v obliki nujne pomoči na voljo dodaten znesek 124 milijonov EUR. Ta znesek je zlasti namenjen zagotavljanju financiranja državam članicam, ki mejijo na Ukrajino, da se omogočijo nemotena uporaba postopkov na zunanjih mejah ali v njihovi bližini, identifikacija, odvzem prstnih odtisov, registracija, varnostni pregledi, preverjanje glede na zdravstveno stanje in ranljivosti državljanov tretjih držav ter izpolnitev vseh takojšnjih potreb pri sprejemu v okviru vseh teh postopkov.

Predlagana prerazporeditev obstoječih odobritev v okviru tematskega instrumenta znotraj instrumenta za upravljanje meja in vizume, ki omogoča nujno pomoč s stopnjami predhodnega financiranja do 100 %, pomeni veliko hitrejše izvrševanje odobritev plačil kot pri prvotno načrtovanih ukrepih, ki bi se usmerjali prek nacionalnih programov držav članic. Ob upoštevanju odobritev plačil, ki so trenutno na voljo za instrument za upravljanje meja in vizume v proračunu za leto 2022, in obetov za preostanek leta Komisija ocenjuje, da je za prerazporeditev odobritev za prevzem obveznosti v višini 124 milijonov EUR potrebno povečanje odobritev plačil v višini 100 milijonov EUR.

v EUR Proračunska vrstica Naziv Odobritve za prevzem obveznosti Odobritve plačil Oddelek III − Komisija 11 02 01 Instrument za finančno podporo za upravljanje meja in vizume 0 100 000 000 Skupaj 0 100 000 000

3.Financiranje

V celoti neto učinek tega PSP na odhodke pomeni povečanje v višini 99,8 milijona EUR v odobritvah za prevzem obveznosti in 176 milijonov EUR v odobritvah plačil.

Komisija predlaga okrepitev Sklada za azil, migracije in vključevanje za 99,8 milijona EUR v odobritvah za prevzem obveznosti iz nerazporejene razlike do zgornje meje v razdelku 4. Predlaga se tudi okrepitev Sklada za azil, migracije in vključevanje za 76 milijonov EUR in instrument za upravljanje meja in vizume za 100 milijonov EUR v odobritvah plačil iz razlike do zgornje meje plačil. Komisija tako zgodaj v letu ni opredelila virov za prerazporeditev odobritev plačil v proračunu, vendar bo še naprej pozorno spremljala izvrševanje proračuna skozi vse leto.



4.Zbirna razpredelnica po razdelkih večletnega finančnega okvira

v EUR